
PERSONERNE: 


Zar Poul den Iste 
EMIL JANNINGS 


En mærkelig Blanding af Tyran, fejg 
Svækling og gal Mand, frygtet og hadet 
af sine Undersaatter, som han selv lever 
i stadig Frygt for, endog bange for at 
spise, drikke og sove. Han frygter den 
samme Skæbne som sine Forgængere. 
Han er Guds Udvalgte, og dog skælver 
han for hvert nyt Skridt paa Trapperne. 
Han døde 23. Marts 1901. 

Verdens største nulevende Skuespiller 
paa Film og paa Scene, har her skabt 
sin mægtigste Skikkelse, Filmsliteraturens 
Hamlet. Emil Jannings som Zaren. 


Grav Patien Anas ses EINE LEGE .…… LEWIS STONE 


Han er den sande Patriot, for hvem Fædrelandet er alt, mere end Venskab 
og Kærlighed. Han er den eneste, Zaren har Tillid til, Ruslands stærke Mand 
og virkelige Hersker, Han kan behandle Zaren som et Barn. 


Grevinde Ostermann......... REESE FLORENCE VIDOR 


Lapoukhine .. ...VeraVoronina 


Tronfølgeren ....Neil Hamilton 
Stephan......….……. Harry Cording 
Handlingen 


foregaar i St.Petersborg 1801. 
Paramount-Storfilm i 10 Akter. 
Instruktør: ERNST LUBITSCH | 


Filmen er bygget over den tyske 
Forfatter Alfred Neumanns Skuespil 
»Patrioten", som ogsaa har været op- 
ført i København, paa Betty Nansen- 
Teatreti 1927 med Henrik Bentzon som 
den gale Zar, Filmen er historisk kor- 
rekt, ikke alene i Handling, men ogsaa i 
Udstyr og Dragter, idet Europas fine- 
ste Specialist i historiske Kostume- 
tegninger, Alf Hubert, blev kaldt til 
Florence Vidor som Grevinden. Hollywood i denne Anledning. 


RESUMÉ 


”Ø AR POUL I var den store Katharinas Søn. Vanviddet 

havde fulgt Geniet paa Tronen. Zar Poul var en Rædsel 
for hele sit Folk — som han var en Rædsel for sig selv, idet 
han led af Forfølgelsesvanvid, der martrede ham Dag og Nat. 
Grusom og barnagtig, tyrannisk og føjelig — et ulykkeligt 
Sammenspil af Skæbnen, der lod et helt Folk lide alle Kvaler 
for dette ene afsindige Menneskes Skyld. 


AR POULS eneste Ven og fortrolige var Grev Pahlen, en 

Mand, der ud fra stor Karakterstyrke vilde redde sit 
Land. Kun en eneste Svaghed havde denne Mand: han”var 
forelsket i Grevinde Ostermann! Selv om han i afgørende 
Øjeblikke vidste ogsaa at gøre sig til Herre over denne Fø- 
lelse, saa skulde dog Grevinde Ostermann blive af skæbne- 
svanger Betydning for Grev Pahlen selv. 


REV PAHLEN gjorde sig til Hoved for en Sammensvær- 

gelse, der skulde afsætte Zar Poul og indsætte Stor- 
fyrsttronfølger Alexander paa Tronen. Men Grevinde Oster- 
mann opdager Planen og røber den for Zaren. I sidste Øjeblik 
har dog Pahlen Aandsnærværelse nok til at sige, at han ganske 
vist var med i Sammensværgelsen, men at han kun havde 
gjort dette for at redde Zarens Liv. Zaren blev tilsyneladende 
beroliget, og paa det fastsatte Klokkeslet trængte de Sammen- 
svorne ind i Zarens Soveværelse for at aftvinge ham en Ab- 
dikation, Men Zaren placerer sig selv paa Ruslands hellige 
Trone — og ingen vover at røre ham. Da trænger en Gardist, 
Zaren i sin Tid har pisket, frem, griber Zaren i sine stærke 
Hænder og kvæler ham. 


EN dette var ikke Grev Pahlens Mening. For at staa 

som en Mand af Ære, befaler han nu Gardisten at 
dræbe ogsaa ham! Mens Folket udraaber Alexander til Zar, 
udaander Grev Pahlen i Grevinde Ostermanns Arme. 


AA Zarernes hellige Trone sad Katharina den Stores Søn 
Poul E 

Denne Fyrstes Liv var en ulykkelig Byrde ikke blot for 
hans Undersaatter, men afgjort ogsaa for ham selv. Han 
var en ulykkelig Blanding af en Tyran og en Kryster, af 
Svækling og Mand. Han led af Forfølgelsesvanvid og troede 
at se Snigmordere i hver, der nærmede sig ham. I samme 
Grad, som Landets egne Børn hadede og forbandede ham, 
hadede og forbandede han sin egen Tilværelse — og elskede 
dog Livet, elskede sin Magt og klyngede sig med en gal Mands 
vanvittige Lidenskab til den illusoriske ldé, han selv var besat 
af: at han var den af Gud udvalgte! 

Hans Slot, Mikaelspaladset i St. Petersborg, lignede mere 
en Fæstning end en menneskelig Bolig. Ingen vovede at be- 
træde de tomme Sale, hvor den sindssyge Zar vandrede rundt 
som et afmægtigt Bytte for sin egen Angst: at blive forgivet, 
at blive myrdet — vaagen, eller naar han sov! Angst for 
sin egen Stemme, angst ved Lyden af sine egne Skridt sneg 
han sig rundt for at lytte ved den stængede Sovekammerdør 
— eller han fo'r omkring som en rasende for at hidkalde 
Hjælp mod de skrækkelige Syner, som martrede hans egen 
Sjæl. 

Naar denne forrykte Mand foretog sig en Udflugt i sin 
egen Hovedstad, virkede det, som om et haandgribeligt og 
synligt Mareridt sendte sin Rædsel gennem Gaderne. I Spid- 
sen for den tættillukkede Kane, i hvilken Zaren selv sad gemt 
for alles Blikke, red en Afdeling Kosakker for at rydde Ga- 
der, Pladser og Torve. 

— Zaren kommer! Zaren kommer! 

Som en Trusel om Død og Undergang virkede dette Raab. 

— Luk alle Vinduer! Den, der viser sig, bliver skudt ned! 

Ustandseligt raabende fo'r Kosakkerne af Sted: 

— Zaren kommer! Zaren kommer! 

Fredelige Borgere, Spadserende, Handlende, alt og alle blev 
grebne af den samme Angst — Angsten for Livet — og med 
Døden i Hælene styrtede St. Petersborgs Borgere i Ly af Døre 
og Porte. Som selve den vilde Jagt kom da endelig Zarens 
Kane. I fuldt Firspring jog Hestene frem, som var ogsaa de 
skræmte af noget ufatteligt og grufuldt — mens en Trop af 
skarptbevæbnede Kosakker sluttede Optoget. 

Dette var, hvad Befolkningen saa” til deres Zar. Indenfor 
Paladsets Mure var Forholdene de samme. Alle Zarens Om- 
givelser lige fra de menige Gardister, der havde Vagttjeneste 
paa Slottet, til Ruslands Adel, de højeste Dignitarer, Ministre- 
ne, alle uden Undtagelse levede de i en bestandig Skræk for 
denne vanvittige Mands uberegnelige Luner. 

Alle undtagen En! 

En eneste havde Zaren's Fortrolighed. En eneste vovede 
at se ham i Øjnene og endog at modsige ham: Grev von Pah- 
len, St. Petersborgs Militærguvernør! 

Vi befinder os i Aaret 1801. Den gale Zar har naaet at 
spænde sine Omgivelsers Taalmodighed saa haardt, at Briste- 
punktet synes at være forestaaende. Men hvem skal vove at 
hidføre en mulig Forandring? Hvem vil overfor Herrens Sal- 
vede vove at træde kraftigt op til Fordel for selve det arme, 
russiske Folk, hvis Lidelser nu er ubærlige? Hvem vil vove 
at søge den eneste Mulighed, der findes til Frelse for Landet, 
den, at afsætte den vanvittige Zar og sætte Storfyrsttronføl- 


Folket var som Skakbrikker i den gale Zars Hænder. 

geren paa Tronen — den af hele Folket elskede unge Alex" 
ander. 

Hvem er saa stor, at han vil glemme sig selv og vove sit 
Liv for at redde sit Folk? 

Hvem er Ruslands sande Patriot? 

Grev Pahlen var Poul I.'s eneste fortrolige og Ven. Pahlen 
ofrede Zaren al sin Tid og alle sine Kræfter — og dog havde 
denne mægtige Mand Tid til at pleje en privat Følelse, der 
endog betød saa meget for ham, at han tilsidesatte baade For- 
sigtighedens og Korrekthedens Former og vovede sig ud i det 
farlige Eventyr: at tage en anden stor Mands Hustru til sin 
Elskerinde! 

Grev Ostermanns Hustru var meget smuk — en rolig og 
tilsyneladende kølig Skønhed, men dog varslede de store, sorte 
Øjne om en hemmelig Lidenskab, en utilfredsstillet Kærlig- 
hedstrang, der ulykkeligvis søgte sin Genstand uden om Ægte- 
manden. Grevinde Ostermann elskede. Grev Pahlen! 

Begge havde de to farlige Skær at klare: den ene Zaren 
— og den anden Ægtemanden! Kun hemmeligt kunde de 
mødes! Derfor benyttede Pahlen de Stunder, 'hvor Zaren ikke 
lagde Beslag paa ham, til Besøg hos Grevinden — ogsaa denne 
Dag, hvor Zaren var ude paa en af sine vanvittige Kaneture i 
St. Petersborg, havde Pahlen opsøgt Grevinde Ostermann, da 
han vidste, at Grev Ostermann ikke var hjemme. Tilfældig- 
hederne skulde her resultere i en Tragedie. 


Midt under Pahlens téte-å-téte kom Grev Ostermann hjem. 

Grev Pahlen fik lige Tid til at arrangere sin Uniform saa 
vidt, at han, staaende bag en højrygget Stol, kunde lade, som 
om han konverserede Grevinden, der havde taget Plads i en 
Sofa. Grev Ostermann anede Uraad, men var saa meget 
Hofmand, at han tvang sig til smilende at sige til Pahlen: 
f — Undskyld, "Grev Pahlen 
— jeg anede ikke, at De i højst 
egen Person hædrede mit Hus 
med Deres Besøg. 

Den almægtige Militærgu- 
vernør søgte at klare den van- 
skelige Situation ved hurtigt 
af svare: 

— Grev Ostermann — jeg 
; SR Zar kommer for at meddele Dem, at 
Grevinde Ostermann elskede Grev De erbleven udnævnt til Oberst 
, B Pahlen i denYkejserlige"”Garde! 

Grev Ostermann smilede forbindtligt — og gik ind i det 
tilstødende Værelse, hvor han fandt den ene af Grev Pahlens 
Støvler, Et Nu mødtes Mandens og Hustruens Øjne — og 
uden et Ord gik Grev Ostermann hen til Vinduet for at kaste 
Pahlens Støvle ned paa Gaden. Men netop i dette Øjeblik fo'r 
Kejserens Kane forbi, ledsaget af de raabende Kosakker. En 
af disse fik Øje paa Grev Ostermann i Vinduet, han fyrede, 
og Grev Ostermann faldt om, dødeligt saaret. 

Zar Poul fortsatte imidlertid sin Køretur og jog nu ind 
i Paladset. 

Her ventede en forvirret Stab af Ministre og Øverstbefa- 
lende ham. 

Men Zar Poul ænsede dem ikke. Skulende af Raseri over 
de mange Regeringspapirer, som laa paa hans Skrivebord, 
satte han sig for at lade, som om han vilde arbejde. Men 
den Ulykkelige kan ikke arbejde, han formaar ikke at samle 
sine Tanker, han ved det, øg for hvert Sekund steg hans 
Raseri. 

— Hvor er Pahlen? 

Ingen vidste det — eller ingen vovede at sige det. 

— Hvor.er Pahlen? 

Mere og mere rasende, mere og mere hjælpeløst raabte Kej- 
seren' bestandigt det samme. Han følte sig afmægtig, naar 
ikke denne Mand var ved hans Side. Men Pahlen kom sta- 
dig ikke. Zar Pouls ophidsede Sind maatte nu have en Ud- 
løsning, og pludselig fo'r han ud i Galleriet for at inspicere 
de vagthavende Soldater. Kejserens Vrede maatte have en, 
ligegyldigt hvem, at mætte sig paa, og en ulykkelig Gardist 
blev hans Offer. Zaren har opdaget, at Gardisten i sine Ga- 
mascher mangler en Knap — en eneste Knap — og i et Anfald 
af Utilregnelighed greb Zaren sin Pisk og bearbejdede Gardi- 
stens Ansigt saadan, at Læber og Næse flød i Blod. 

Pustende af Irritation fo'r Zaren atter ind til sit Skrivebord 
og udfærdigede en Ordre: den stakkels Gardist skulde i tretten 
Dage i Rad have hundrede Stokkeslag. 

Gardisten selv stod rank som et Lys med Blodet flydende 
ned over Ansigtet. Kun hans Øjne tilkendegav et indre Liv, 
men. rigtignok ogsaa et Sind, der aldrig vilde glemme — og 
som engang vilde tage sin Hævn. 

Uophørligt skreg Zaren: 

"— Hvor er Grev Pahlen? — Naar den Kanalje kommer. 
skal jeg hugge ham i Smaastykker! 

Men da Grev Pahlen i samme Øjeblik traadte ind i Salen, 


Nu morer Zaren sig med sin Elskerinde. 


havde Zaren glemt alle sine Trusler. Sitrende af Bevægelse 
faldt han Grev Pahlen om Halsen. 


— Hvor har du været? Hvorfor kommer du saa sent? 

Et lystent Smil skælvede over Zarens Mund: 

— .... en:Kvinde, hvad? 

Grev Pahlen smilede diskret, og i samme Øjeblik var Zarens 
Tanker hos den Kvinde, som indtil nu havde forstaaet at 
hævde et vist Herredømme over ham. 

— Kom — hviskede han til Grev Pahlen og trak ham med 
sig ud af Værelset, i Løb gennem Sale og Gemakker for at 
standse inde hos Zarens officielle Elskerinde, Lapoukhina. 

Lapoukhina var en ganske ordinær Kvinde, knap nok køn, 
men med den Tilsætning af Frækhed, en upersonlig Karakter 
som Zar Poul trængte til. Her hos hende glemte Zaren da 
som Regel baade Forretningssager og kejserlige Pligter. — 

Lapoukhina behandlede ham omtrent, som hun behandlede 
sin Hund. San i 

Grev Pahlens kloge Blik hvilede et Øjeblik paa disse to 
forunderlige Skikkelser — saa gik han tilbage til Arbejds- 
værelset, hvor Ministrene endnu ventede. 

— Jeg tror, vi maa betragte Audiensen som sluttet! 

Grev Pahlens aandfulde, men forpinte Ansigt fik et Skær 
af Haabløshed, og de øvrige Ministre stod som Mennesker, 
der er bleven forraadt af netop den, der skulde være deres 
Støtte. 

Men nu fik Grev Pahlen Øje paa den Ordre, Zar Poul kort 
i Forvejen havde udfærdiget. Hurtigt tog han Papiret og gik 
hen til Gardisten, som endnu stod indenfor Døren. Gardisten, 
som vidste, at han her stod over for den højeste militære Myn- 
dighed, vovede ikke at dreje Øjnene. Men Grev Pahlens Stem- 
me var mild: 

— Hvad hedder du? 

— Stephan! 

Grev Pahlen løftede Zarens Papir op mod ham: 

— Du hader Zaren for dette — ikke sandt? 

— Javel, Deres Ekscellence — jeg hader ham! 

Langsomt greb Grev Pahlen Kejserens Ordre mellem sine 
Hænder og sønderrev den for Øjnene af Ministrene og Ste- 
phan! 

Den ulykkelige Soldat, som nu følte sig frelst, greb Grev 
Pahlens ene Haand og trykkede et Kys paa den — al en ærlig 
Sjæls Hengivenhed laa i dette ydmyge Taknemmelighedsbe- 
vis. 

— Stephan — sagde Grev Pahlen — fra nu af er du i min 
Tjeneste! 

Soldaten gjorde Honnør — og i dette Øjeblik læste Grev 
Pahlen i hans sorte, funklende Øjne, at denne Soldat vilde 
dø for ham — og vilde gaa i Døden for en hvilken som helst 
Sag, Pahlen fordrede. 

Grev Pahlen vendte sig mod Ministrene: 

— Ja, mine Hererr — vi har Brug for stærke Arme som 
hans, hvis vi skal frelse dette hellige Rusland fra en Galning 
som Zar Poul! 

En Bølge af Angst syntes at strømme gennem de fornemme 
Herrer — samtidigt med at deres Tavshed og Blikke tydeligt 
sagde, at de var af samme Mening som Grev Pahlen. 

Grev Pahlen nikkede som til sine egne Tanker: 

— Nu morer han sig med sin Elskerinde — men om en Ti- 


me faar han maaske Lyst til at se Tusinder dg sine Under- 
saatter svømme i Blod! 


Grev Pahlen havde for længe Siden undfanget den farlige 
Tanke, at faa Zar Poul fjernet og i Stedet sætte Storfyrsttron- 
følgeren paa Tronen! Alle delte i Virkeligheden Pahlens Tan- 
ker, men det gjaldt jo Livet for hver En, som blot vovede det 
mindste Forsøg i Retning af aabenlys Revolte. Alles Tanker 
var samlede om den unge Storfyrsttronfølger Alexander. Den- 
ne smukke og ædle unge Mand syntes ogsaa med Rette "at 
være et helt Folks Haab. Han var da ogsaa saa elsket af Be- 
folkningen, at denne Kærlighed næsten vendte sig imod ham 
selv som en Trusel, idet den fremkaldte Zarens mest rasende 
Skinsyge. 

En Dag, da Grev Pahlen opholdt sig i Zarens Arbejdsværel- 
se, hørtes pludseligt inde i Stuen lydelige Raab nede fra Plad- 
sen foran Paladset. Zaren lyttede. Angst, Had og Skinsyge 
fo'r som fortærende Skygger hen over dette af Vanvid for- 
trukne Ansigt. Han greb Pahlen i Armen og trak ham hen til 
Vinduet. 

— Hvad er det, Pahlen — hvad er det? 

Men Grev Pahlen vidste det kun alt for godt. 

— De raaber Hurra for Storfyrsttronfølgeren — svarede 
ns roligt. Han vidste, at dette var som at sætte en Gnist til 

laar. 

Øjeblikkeligt kastede Zaren sig halvt ud over Vindueskar- 
men og skreg ned til Soldaterne: 

— Slaa de Hunde ned — skyd dem — rid dem over Ende! 

Zarens Soldater var godt dresserede. De vidste at lystre — 
og i samme Nu peb Kuglerne ind mellem de fredelige Borge- 
re, som i Jubel ledsagede Storfyrsttronfølgerens Vogn. 

Men den unge Alexander var modig, og han elskede sit 
Folk. Rank og bydende rejste han sig i sin Vogn og gav Kon- 
traordre — og paany jublede Folket ham i Møde. 

Men Zar Poul gik rastløs hen over Gulvet. Hans vældige 
Legeme syntes at være et eneste Bundt af Ophidselse. 

— Naar en Tronfølger bliv r 


for populær, er Herskeren altid i 
Fare! > 

Grev Pahlens aarvaagne Øjne 
fulgte Herskeren — maaske vilde 
han have sagt noget, men i det 


samme traadte Tronfølgeren ind 
i Værelset og Grev Pahlen trak sig tilbage. 

Her stod Fader og Søn over for hinanden. En Fader, der var 
angst for den Indflydelse, Sønnen kunde faa — en Søn, der 
var angst for den grusomme Indflydelse, som Faderen ud- 
øvede! 

Med blodskudte Øjne, med rystende Hænder, med Læber, 
der dirrede af Vrede, stillede Zaren sig foran Tronfølgeren: 

— Hvor tør du vove at modsætte dig mine Ordrer! Bilder 
du dig ind, at du allerede er Zar? 

Den unge Mand var ikke blot Tronfølger — han var ogsaa 
Søn. Og som Søn følte han sig forladt, ensom, mistroet, til- 
sidesat og forfulgt. Saa megen sønlig Kærlighed levede "der 
dog i ham, at han Gang paa Gang prøvede paa at naa ind til 
blot noget af det, han stadig haabede at finde hos Faderen — 
om end kun Skyggen af et Hjerte! Men forgæves! End ikke 
over for denne eneste Søn turde den stakkels sindssyge lade 
sit Hjerte tale — dette Hjerte, hvis mindste Udslag gennem 
Aar var bleven kvalt i Angst, i Mistro og Magtbegær! 

Vel kendte Sønnen denne Fader — og dog vovede Kærlig- 
heden at tro selv der, hvor ethvert Haab maa lades ude. Alex- 
ander vidste, at Ræsonnementer intet vilde formaa, og i in- 
derlig og dybfølt Ærbødighed knælede han nu ned foran sin 
Fader for at trygle om blot et venligt Ord. 

— Fader, hør mig — jeg-taler Sandhed! Jeg vil ikke være 
Zar — jeg bønfalder dig blot om din Kærlighed! Far — jeg 
trygler om din Kærlighed for min egen Skyld og for Folkets! 

Men ikke et Ord naaede ind til den Vanvittiges Bevidsthed. At 
Alexander har været uforsigtig nok til at nævne Folket, det 
var nok til at vække Skinsygen i dens farligste Form. 

— Du stræber mig efter Livet — skreg Zaren, og gysende 
flygtede han bort over Gulvet, som havde han i Sønnens Øjne 
set sim egen Dødsdom. 

Fortvivlet over sin Hjæpeløshed rejste den unge Mand sig 
og gik bort — bort fra denne farlige Galning — ind i Kapellet 
for at bede til ham, der forstaar alle Hjerter. 

Slotskapellet laa hen i stille Dunkelhed. Kun foran Frelse- 
rens Billede blafrede tændte Lys. I inderlig Bøn kastede Tron- 

følgeren sig ned paa Bedepulten, og i oprigtig Anraabelse bøje- 
de han sig i Bøn. 

Uden at Tronfølgeren vidste det, havde der været et tavst 
Vidne til denne Scene. Det var Grev Pahlen, som var fulgt 
efter Alexander, da denne forlod sin Faders Værelse. Da 
Alexander havde endt sin Bøn og vilde forlade Slotskapellet, 
stod han pludseligt Ansigt til Ansigt med Grev Pahlen. 

— Deres kejserlige Højhed — sagde Pahlen, mens hans 
alvorlige Øjne søgte at granske den unge Tronfølgers Sjæl — 
jeg forstaar Deres Lidelser, men de er for intet at regne imod 
de Lidelser, som Folket gennemgaar! 

Alexander stirrede overrumplet paa Militærguvernøren . 
hvad var denne Mands Hensigt — hvad vovede han at antyde? 

— Hvad taler De om, Grev Pahlen? - 

Men Pahlen 'har lagt sin Plan, hans Vilje er aabenbart lige 
saa stærk som hans Mod. -Stadigt hvilede hans Blik i Tron- 
følgerens: 

— Deres kejserlige Højhed — hvor længe skal det russiske 
Folk finde sig i dette Vanvid? 

Alexander var en ung Mand. Han var endnu ikke trænet 
i den uendeligt vanskelige Skole, som hedder Statskunst, og 
hans Erfaring var endnu ikke saa stor, at han kunde lytte til 
til en skjult og hemmelig Mening bag klare og tydelige Ord. 
I Følge sin Natur maatte han misforstaa Pahlen, maatte anse 
ham for en Forræder imod Faderen. 

Paihlen forstod sin egen farlige Stilling — men han vaklede 
ikke. 

— Deres kejserlige Højhed — frels Rusland og udraab Dem 
selv til Zar! 

Havde blot Alexander i dette Øjeblik været mere Statsmand 
og mindre Søn, da vilde et uhyggeligt Kapitel i Ruslands Hi- 
storie være bleven. undgaaet. 
Men Alexander" forstod ikke 
Grev Pahlen. Opbragt i sit In- 
derste gav han sin Vrede Luft: 

— Skal jeg høre min Faders 
mest betroede Tjener tale saa- 
ledes! Det er ikke alene For- 
ræderi — det er den laveste 
Utaknemmelighed. 

Grev Pahlen bøjede Hovedet 
— han havde altsaa tabt Slaget. 

Storfyrsttronfølgeren gik forbi 
ham. IZDøren vendte han sig: 

— Tag Dem i Agt, Grev Pahlen! 

Men intet kunde afskrække Pahlen fra at arbejde videre paa 
den Plan, han engang havde lagt. Han havde let ved at samle 
Medsammensvorne, idet alle Zarens Omgivelser kun saa' den 
samme Udgang som eneste Frelse: at afsætte Zar Poul og 
udraabe Alexander til Kejser! Men Iværksættelsen af saa om- 
spændende og farlige Omvæltninger maatte forberedes i største 
Forsigtighed og under edssvoren Tavshed. Militærguvernøren 
selv var dog den, der samlede alle Traade i sin Haand. Alle- 
stedsnærværende, med sit sikre og klare Blik, ransagende 
enhver Situation, med sit kolde Overlæg var denne Mand i Vir- 
keligheden ogsaa-den eneste, der var i Stand til at gennemføre 
et saadant Foretagende. Alle Ordrer udgik da ogsaa fra ham. 
Han selv gav intet skriftligt fra sig. Han gav sine Ordrer un- 
der fire Øjne — og saaledes skulde de bringes videre. 

Endelig mente han da at have ordnet alt saaledes, at det 
afgørende turde voves. Hemmeligt har han ladet en af de 
Sammensvorne kalde til sig i sit eget Hjem. : 

— Klokken eet i Morgen Nat har mit eget Regiment Vagt 
paa Slottet — saa maa vi gøre en Ende paa dette Vanvid! 

Tavs forlod Officeren ham for at bringe Ordren videre. 

Men de andre er ikke saa forsigtige som Grev Pahlen. Man 
har sendt Pahlen et Brev angaaende Sammensværgelsen — et 
farligt Brev, som ulykkeligvis skulde falde i urette Hænder. 

Dødstræt vilde Grev Pahlen unde sig et Øjebliks Ro, da 
Grevinde Ostermann lod sig melde. Nu var Grevinden jo fri, 
da hendes Mand var død, og derfor var den tidligere Forsig- 
tighed ikke saa paakrævet. - 

Skøn, smilende i sin Sikker- 
hed, forførende i al sin ari- 
stokratiske Tilbageholdenhed 
traadte Grevinde Ostermann 
ind i Grev Pahlens Arbejds- 
værelse, netop som Pahlen 
stod med det skæbnesvangre 
Brev i sine Hænder. 

Hurtigt gemte Grev Pahlen 
Brevet i Opslaget af sin Pels, 
men Grevinde Ostermann hav- 
de straks set det — hun var 
Kvinde og Elskerinde i dybe- — Hvorfor har du forsømt mig i den 
ste Forstand: hendes Mistanke sidste Tid, min Ven, sagde Grevinde 
var vakt. Ostermann. 

Grev Pahlen hilste hende med Elskerens ærbødige og beun- 
drende Ømhed. 

Grevinden rakte ham smilende sine Hænder. 

— Hvorfor har du forsømt mig i den sidste Tid, min Ven? 

Grevinde Ostermanns Stemme var saa blød og indsmigrende, 
hendes sorte Øjne saa dunkle og længselsfulde, at Grev Pahlen 
i Stedet for Svar blot kyssede hendes fremstrakte Hænder. 

— Du ved jo, at jeg staar ganske ene i Verden — fortsatte 
Grevinden — nu har jeg kun dig at støtte mig til. Du er hele 
Livet for mig! 

Grev Pahlens Kærlighed er ærlig — men hvor mange andre 
og hvor frygteligt alvorlige Pligter hviler der ikke paa denne 
trætte Mands Skuldre! 

Bag Grevindens rolige Væsen har ligget en hemmelig Uro, 
som hun nu ikke længere kunde beherske. Hendes Tanker 
har stadigt været ved Brevet. 

— Hvad er det? spurgte hun og pegede paa Papiret, der stak 
frem af Opslaget. 

Grev Pahlens Ansigt blev haardt og utilnærmeligt i en saadan 
Grad, at det nødvendigvis maatte vække Grevindens Mistanke 
endnu mere. 

— Et Kærlighedsbrev? 

Smilende stod hun foran ham, men Udtrykket i hendes 
Øjne viste tydeligt, at der levede en Beslutning bag de spø- 
gende Ord. 

Grev Pahlens Ansigt virkede ikke beroligende. Hun, som 
kendte ham saa godt, forstod, at her laa noget under, som 
hun for enhver Pris maatte holdes udenfor. Men Pahlen var 
saa bestemt, at hun ikke vovede at trænge ind paa ham. 

— Kom — sagde Pahlen og trak hende med sig hen mod en 
Sofa — lad os snakke lidt sammen. 

Pahlen selv trængte til en Stunds Fred, trængte til at hvile 
ud og føle sig som Menneske her hos den Kvinde, der betød 
Lykken for ham. Men han var træt. Da han først faldt til 
Hvile i Sofaen, evnede han ikke mere at holde sammen paa 
sig selv, og medens Grevinde Ostermanns aarvaagne Øjne hvilte 
ransagende paa ham, faldt han i Søvn. 

Men Grevinden var ikke søvnig. Tværtimod. Maaske var 
det hendes Skinsyge, som var vakt — maaske var det skjulte, 
bange Anelser, som længe havde skræmt hende. Det var ikke 
undgaaet hendes Opmærksomhed, at der var foregaaet en tavs, 
men dog mærkbar Forandring i de intimeste Hofkredse. Længe 
havde hun fornemmet denne Undertone af et Noget, som hun 
ikke vidste hvad var .... Anelsen om et optrækkende Uvejr! 

Dér sad nu Grev Pahlen og sov .... og i hans Ærmes Pels" 
opslag skimtedes Kanten af det omstridte Brev! Å ' 

Grevinde Ostermann havde smidige Fingre — og stille li- 
stede hun Brevet frem, foldede det forsigtigt ud — og læste .... 

g derfor var det efter min Mening en stor Fejl 
at lade Storfyrsttronfølgeren faa Kendskab til Deres Planer 
mod Zaren. Storfyrst Alexander vil uvægerligt betragte 
Dem som en Forræder imod Zaren og Fædrelandet ...." 

Grevinde Ostermann blev dødeligt bleg. Angst helt ind i sin 
Sjæl sad hun og stirrede paa den sovende Skikkelse .. 
hvem var han, og hvad var han! Kendte hun ham da ikke? 
Havde hun givet sin Kærlighed til en Forræder mod det hellige 
Rusland? 

Med rystende Hænder stak hun atter Brevet ned i Frakke- 
opslaget og satte sig til at vente. Hun kæmpede med sig 
selv for at beherske sin forvirrede Sindsstemning, men forgæ- 
ves. Da Pahlen vaagnede og smilende begyndte at tale til 
hende, kunde hun ikke skjule sin Angst: 

— Aah, Pahlen, Pahlen — jeg er saa ræd for dig! 

Pahlen, som ikke anede Aarsagen til dette forandrede Ud- 
tryk i Grevinde Ostermanns ellers blide og rolige Ansigt, talte 
kærligt og opmuntrende til hende: 

— Kære Veninde — jeg er træt i Dag — og desuden har jeg 
såa mange Statssager .... 

Grevinde Ostermann lod, som om hun forstod ham og gik. 

Men hun gik som en anden end den, hun var kommet 
. Medens Oprørstanken udsaaede sin Sæd i stadigt større og 
større Kredse og drog som en manende Skygge hen over hele 
Mikaelspaladset, levede Zaren sit eget fortvivlede, forstyrrede 
og skræmte Liv — selv en Fange i sit eget Slot, en Fange af 
sine egne rædde Tanker. 

En Nat fo'r han op i Søvne. Zar Poul havde altid urolige 
Nætter, men denne Nat var Synerne farligere end nogensinde. 
Den af Vanvid forfulgte Galning kunde ikke udholde Ensom- 
heden ,... den rædsomme Drøm maatte spredes af en Haand- 
gribelighed, som atter kunde berolige ham! 

"Og pludselig vaktes hele Paladset af Hyl og Skrig inde -fra 
Zarens Soveværelse: 

— Pahlen — Pahlen! 

Zarens tunge og vældige Skikkelse væltede sig rundt i Sen- 
gen ude af Stand til at beherske sine egne Bevægelser. De 
runde, udhvælvede Øjne stirrede som en Dødsdømt mod Dø- 
ren, mod Vinduerne, mod Væggnee — mod det tomme Rum: 


Zaren fo'r skrækslagen op i Søvne. 


— Pahlen — Pahlen! 
Forfærdet lod Vagtmandskabet straks sende Bud efter Grev 


Pahlen. É ) 
Militærguvernøren var saa vant til disse Optrin, at han altid 


var forberedt og derfor altid mødte op med en Ro og Sikker- 
hed, der virkede beroligende paa den sindssyge Mand. 

Med rystende Hænder trak Zaren Grev Pahlen ned paa 
Sengekanten. 

— Pahlen, jeg drømte, at nogen vilde myrde mig! 

Grev Pahlens Øjne hvilede fast og ransagende paa Zaren .. 
var det muligt, at denne Galning havde faaet et eller andet 
at vide om den Plan, som næste Nat skulde gennemføres, 
netop paa denne Tid og i dette Værelse? 

Men Grev Pahlen blev hurtigt beroliget — Zarens Anfald var 
et af de sædvanlige. 

— Deres Majestæt taler om Mord! 

Zarens tunge Korpus skubbede sig ned under Tæppet hen 
mod Fodenden af Sengen, og hans famlende, hjælpeløse Hæn- 
der greb om Sengens Kant, som om han kæmpede for sit eget 
Liv. Hans af Rædsel skninende Øjne fo'r rundt i Værelset — 
for at standse ved Grev Pahlens Stenansigt. 

— Deres Majestæt har drømt om Mord! Hvem vilde myrde 
Dem? 

Zar Pouls Stemme var næsten ukendelig: 

— Min egen Søn! 

Grev Pahlen, som selv var bleven urolig ved Alexanders Op- 

træden overfor ham, øjnede her en Mulighed, der kunde komme 
hans egen Plan til Hjælp — og han vovede at benytte Øje- 
blikket. 

— Deres Majestæt — jeg er bange for, at Deres Majestæts 
Ængstelse er mere end en Drøm! 

Et Nu syntes det at lysne i Zarens omtaagede Hjerne .... 
Formaaede denne frygtelige Tilstaaelse virkeligt at kalde hans 
Bevidsthed til Live .... ..Men nej — straks efter flammede 
atter Vanvidet op i disse blodskudte Galmandsøjne. 

Stadig stod Grev Pahlen som en Støtte. Hans kolde Blik 
syntes at betvinge Zarens jagende Tanker. 

— Deres Majestæt — netop i dette Øjeblik har Storfyrsttron- 
følgeren maaske besluttet sig til at tage Deres Majestæis Liv. 
Jeg raader Dem til, at De straks lader ham arrestere! 

Grev Pahlen spillede her højt Spil — men Indsatsen var hans 
eget Liv og Ruslands Frelse! 

Zar Poul var som et Legetøj i Pahlens Hænder. Drevet af 
sin egen Angst lystrede han blindt, og han udfærdigede en 
Ordre, som han medgav Grev Pahlen. 

Som et fortvivlet Barn klyngede Zaren sig ind til Pahblen: 

— Pahlen, du er min Ven — du er den eneste, jeg kan 
stole paa, ikke sandt! Intet i Livet kan skille dig fra mig 
— jeg véd, at du vil aldrig forraade mig! 

Pahlen stod stadig stum. Hvilken dyb og smertefuld Kamp 
han udkæmpede med sig selv, hvilke dristige Tanker, der le- 
vede bag denne furede Pande, det forblev gemi i Sjælens 
Inderste. 

Med sikre Skridt forlod han Zarens Soveværelse og begav 
sig straks til Storfyrsttronfølgeren med Zarens Ordre. Den 
lød saaledes: 

Hans kejserlige Højhed Storfyrsttronfølger Alexander 
forvises til Sibirien inden 24 Timer. 
Poul TI. 


Overrumplet og ubegribende stirrede den unge Mand paa 
dette Papir, der. virkeligt var underskrevet med hans egen 
Faders Navn. Tavs saa” han paa Grev Pahlen, som han nu 
med Rette maatte anse for en Forræder — denne Gang imod 
ham selv! 

Men Grev Pahlens Ro var den samme overfor Storfyrsttron- 
følgeren som overfor Zaren — og med ubøjeligt Mod fortsatte 
han ad den Vej, han nu engang havde betraadt, og som han 
vilde følge til det sidste, afgørende Maal, 

Ikke en Muskel fortrak sig i hans Ansigt, da han sagde: 


Zaren skulde igen op til sin Elskørinde. 


— Deres kejserlige Højhed — inden fire og tyve Timer er 
De Zar over alle Russere! 

Uden et Ord videre til Forklaring forlod Pahlen Storfyrst- 
tronfølgeren, der blev tilbage — et Bytte for de mest mod- 
stridende Følelser. 

Næste Dag skulde Grev Pahlens Plan bringes til Udførelse. 
Men uheldigvis syntes Tilfældet at ville forpurre det. Zaren 
har nemlig planlagt en Udflugt med sin Elskerinde, La- 
poukhina! 

Ministrene og de vigtigste af de Sammensvorne mødtes til 
en sidste Konference med Grev Pahlen. 

Grev Pahlens eget Regiment skulde have Vagttjeneste paa 
Slottet Klokken eet Nat, og da var det Meningen, at man vilde 
trænge ind i Zarens Soveværelse og tvinge ham til at frasige 
sig Tronen til Fordel for den unge Storfyrsttronfølger. Men 
hvis nu Zaren slet ikke kom tilbage fra Udflugten med La- 
poukhina, da var Øjeblikket tabt. 

Alle de Sammensvorne havde kun Pahlen at støtte sig til. 
Han alene kunde redde Situationen. 

Et Øjeblik stod Pahlen usikker — i dybe Tanker. 

— Hvis vi skal udføre vor Plan i Nat, maa vi ikke tabe 
Zaren af Syne et eneste Minut! 

— Nej, men hvad skal vi gøre — Zaren vil jo forlade Slottet 
sammen med Lapoukhina? 

Grev Pahlens furede Ansigt blev lukket og fjernt i Udtrykket 
som hos den, der overvejer en sidste afgørende Beslutning med 
sig selv. Saa rettede han sig, og med faste Skridt begav han 
sig gennem Slottets mange Sale hen til Lapoukhinas Værelse: 

Var Pahlen den eneste, Zaren troede paa og elskede, saa 
var han til Gengæld den eneste, som Lapoukhina frygtede og 
hadede. Da han nu uden at lade sig melde pludselig stod i 
hendes Værelse, forstod hun med det samme, at her gjaldt det 
en Kamp — men om hvad, vidste hun ikke. ; 

Uden at værdige Lapoukhina et Blik traadte Pahlen hen til 
Zar Poul. 

— Deres Majestæt kan umuligt forlade os i Dag. Vi er 
hjælpeløse uden Deres Majestæt! 

Zaren var faret op i Raseri, men Pahlens smigrende Ord 
øvede straks sin Virkning. For et Øjeblik siden var han den 
befalende Mand — nu var han det hjælpeløse Barn, der afven- 
ter Lærerens Ordrer. 

Med flakkende Øjne stirrede han fra Lapoukhina til Grev 
Pahlen og tilbage igen — usikker, raadløs, delt mellem Raseri 
og Angst. 

Men Lapoukhina var kold og beregnende som Grev Pahlen. 
De to maalte hinanden som to Duellanter før Kampen. 

Zarens Opmærksomhed blev pludseligt vakt ved Lyd nede 
fra Pladsen foran Slottet. Som den svage Mand han var, greb 
han enhver Lejlighed til at slippe bort fra en vanskelig Situa- 
tion — og forøvrigt greb hans usammenhængende Tanker fat 
om enhver Ting, der ude fra trængte sig paa — og glemmende 
Pahlen og Lapoukhina styrtede han hen til Vinduet for at 
se, hvad der foregik nedenfor. Det var hans egen Livgarde, 
som. holdt Øvelser. Zar Poul lignede i dette Øjeblik en 
Dreng, der legede med Tinsoldater. Skadefro og poiisk raabte 
han sine Ordrer ned over Pladsen, og Gardisterne parerede 
Ordrerne — de kastede sig ned i Støvet, de sprang op, de rendte 
; rundt, de gebærdede sig som mekaniske Dukker — alt sammen 
til Zar Pouls utrolige Morskab. 

Med ét blev hans Opmærksomhed vakt ved enkelte Ord, han 
opfangede af Samtalen mellem Pahlen og Lapoukhina. Og 
med et helt forandret Udseende vendte han sig om imod de 
to inde i Værelset — en Forandring saa pludselig som en Scene- 
forandring paa Teatret i et Eventyr. 

Zarens vældige Krop jog over Gulvet mod de to, der i Sand- 
hed havde vekslet oprigtige Ord med hinanden. 

Det, der havde vakt Zar Pouls Opmærksomhed, var Lapouk- 
hinas sidste Replik til Grev Pahlen: 

— Hvem er Zar her, maa jeg spørge — De eller han? 

Zarens truende Skikkelse stod nu mellem dem: 

— Jeg skal vise Jer, hvem der er Zar — skreg han. 

Men Pahlen tabte ikke Herredømmet over sig selv; 

— Vi kan intet udrette uden Deres Majestæts vise Raad! 

Øjeblikkelig følte Zaren sig smigret, og uden en Tanke paa 
Lapoukhina trak han Pahlen med sig ind i et tilstødende Væ- 
relse. 

Dette kostbare Øjeblik vilde Pahlen benytte — og han 
vovede endnu .engang et højt Spil. Zar Poul fremtog 
sin Snustobaksdaase for at tage sig en Pris. Glemsom og ad- 
spredt som han var ,lagde han den fra sig paa Bordet — i 
dette Nu fattede Pahlen sin Plan! 

Uden at Zaren saa det, stak Pahlen Tobaksdaasen i sin Lom- 
me, -og da Zaren nu i sin Forvirring begyndte at søge efter den, 
rakte Pahlen ham sin egen Tobaksdaase i Stedet. 

— Deres Majestæt — maa jeg laane Dem min Tobaksdaase! 

Pahlen vidste, hvad han gjorde. Denne kostbare Gulddaase 
bar et raffineret og meget intimt Billede i en hemmelig Kapsel 
— et Billede af Grevinde Ostermann! ; 

Var nitet helligt for Grev Pahlen — eller var han en saa stor 
Mand, at han kunde ofre alt for sine samfundsvigtige Idéer? 

Hans Ansigt røbede intet. 

Men Zarens Ansigt undergik en Forandring. Med lystne 
Øjne stirrede han paa dette blændende Billede af kvindelig 
Dejlighed: . 

| — Hvem er hun? 

Grev Pahlens Smil var æggende og opmuntrende: 

— Grevinde Ostermann, Deres Majestæt! 

Zar Pouls Læber sitrede: 

— Og hun — og du .... hvad? 

Grev Pahlen trak diskret paa Skuldrene: 

— Hvis ikke Deres Majestæt skulde ud med Lapoukhina, 
da kunde vi tre have spist en lille Middag sammen! 

Zar Pouls lystne Blik viste tydeligt, at han var fanget. 

— Men — fortsatte Grev Pahlen — Deres Majestæt har jo 
| lovet Lapoukhina at tage ud med hende - lad mig endelig 
ikke opholde Dem længere! 

Grev Pahlen vidste, at dette Svar vilde tvinge Zaren til at 
sætte sin egen Vilje igennem: 

ig Nej, Pahlen — hun og du skal spise til Middag hos mig 
i Dag! : 

Og atter fulgte Zar Pouls Øjne hver Linie i Grevinde Oster- 
manns skønne, nøgne Legeme — malet som det var i rosenrødt 
paa Elfenben! 

Grev Pahlen fjernede sig med et Smil — og da Lapoukhina 
lidt efter traadte ind til Zaren, var hendes Indflydelse brudt. 
Forgæves søgte hun at tale til ham — men den impulsive og 

uberegnelige Fyrste greb sin lange Ridepisk og jog Lapouk- 
hina fra Slottet med vilde og smertende Slag. 

Grev Pahlen gik straks til Grevinde Ostermann. 

— Jeg har længe ønsket at forestille dig for Zaren — sagde 
han — og i Dag har han hædret mig langt mere, end jeg kun- 
de have ventet — han ønsker at du og jeg skal spise til Mid- 
dag sammen med ham! 

Men Grevinde Ostermann følte sig usikker. 

— Jeg vilde egentlig helst være fri! 

Men endnu er Pahlens Ønske en Lov for hende: 

— Ja — naar du absolut vil det, saa. . 

Og faa Timer efter sad da disse tre Mennesker ved det kej- 
serlige Bord — hver med sine Tanker, sine egne Hensigter, 
sine skjulte Maal og hemmelige Frygt, 

Grev Pahlen var som sædvanlig meget rolig. Kort forinden 
han traadte ind til Zaren, havde han givet en Ordre til en af 
de Sammensvorne: 

— Send Bud efter mig om fem Minutter! 

Saa tog da denne skæbnesvangre Middag sin Begyndelse. 

Grevinde Ostermann følte sig alt andet end tilpas. Zarens 
Væsen over for hende var præget af en saa direkte Paagaaen- 
hed, at hun nødvendigvis maatte føle sig foruroliget. Ved hvert 

Grevinde Ostermanns Tanker arbejdede fortvivlet paa at finde ud 
af, hvad der egentlig foregik omkring hende. 

Ord, Zaren henvendte til hende, søgte hendes spørgende Blik 
Pahlen. Men Pahlen svarer kun med et Smil, der syntes at 
skulle sige saa meget som: Vær blot rolig — det hele er en 
Spøg — stol paa mig! 

Zar Poul glemte ganske at spise. Hans lystne Øjne slugte 
Grevindens. fine Skikkelse, og hans Hænder søgte uafladeligt 
at berøre hendes Arme og Skuldre. 

Grevindens Angst steg med hvert Minut. 

Da traadte som aftalt Grev Pahlens Bud ind og bukkede for 
Pahlen: 

—Den engelske Ambassadør anmoder om en øjeblikkelig 
Samtale med Deres Ekscellence! 

For Zar Poul var det'en kærkommen Lejlighed til at blive 
alene med Grevinden. 

Men Grev Pahlen forstod Grevinde Ostermanns usigelige 
Raadvildhed, og for at berolige hende, bøjede han sig hen mod 
Zaren og sagde smilende: 

Da Deres Majestæt ønsker, at Madame skal blive her, saa 
formoder jeg, det er Deres Majestæts Mening, at jeg skal ven- 
de tilbage? 

— Naturligyis — naturligvis, Pahlen! 

Men i Zarens Øjne glimtede et Skær af en Befaling — eller 
Genskæret af en hemmelig Forstaaelse. Grev Pahlen forstod 
ham ogsaa — og kom ikke tilbage. 


Grevinde Ostermanns Tanker arbejdede fortvivlet paa at 
finde ud af, hvad der egentlig foregik omkring hende. Hvis 
dette var et aftalt Spil mellem Zaren og Pahlen, da var hun 
udleveret — prisgivet af selve den Mand, hun elskede! Og 
hvad vilde hun formaa overfor denne mægtige Skikkelse ved 
hendes Side .... et Slag af hans Haand var nok til at knuse 
sende! 

I aandeløs Spænding afventede Grevinde Ostermann Pahlens 
Tilbagekomst — og i aandeløs Angst fornam hun Zarens paa- 
gaaende Kurmageri. 

— Grev Pahlen har fortalt mig saa meget om Dem, Grev- 
inde. 

Grevinde Ostermann vilde unddrage sig Zarens Hænder, 
hans Aande mod sin Kind, hans tunge Legeme tæt op ad sig 
— men hun sad som forhekset af den ufattelige Tanke: om 
Pahlen virkelig skulde have udleveret hende — som et Værktøj 
for sine Planer! 

Zar Poul selv fornemmede kun et: sin egen Længsel mod 
denne skønne Kvinde, og uden at afvente hendes Samtykke, 

Hans Arme holdt hende fast. 


løftede han hende pludselig op fra Stolen og fører hende med 
sig til sit eget Soveværelse. 

Da Grevinde Ostermann traadte over Tærsklen og saa”, hvor 
hun var, følte hun sig grebet af Vishedens Rædsel: Hun var 
altsaa forraadt. 

Nu var det forgæves at vente Grev Pahlens Tilbagekomst, og 
virkeligt havde han ogsaa andet at gøre: han ordnede og aftalte 
de sidste Ordrer om Vagtafløsningen, om de Sammensvornes 
Mødesteder — hver Enkelthed, der kunde blive skæbnesvanger 
i det afgørende Øjeblik! 

I Zarens Soveværelse-udkæmpede to Mennesker en uhyggelig 
Kamp: en Kamp mellem en Mands Begær og en Kvindes Selv- 
agtelse. 

Zaren kendte vel Kvindeluner, men han kendte ikke til ikke 
at faa sin Vilje. Hans Forelskelse og blinde Betagelse slog der- 
for pludselig om i Vrede — og brutalt greb han den forsvars- 
løse Kvinde i sine Arme og slængte hende hen paa Sengen. 

Skønt Grevinde Ostermann følte sig forladt af Pahlen, vilde 
hun dog endnu søge at bruge ham som et Skræmmebillede: 

— Deres Majestæt — Grev Pahlen kan ventes hvert Øjeblik. 

Men Zar Poul lo — en forfærdende Latter, isnende og lam- 
mende som selve Rædslen. 

Angst for sit Liv sprang Grevinde Ostermann op fra Sengen, 
hun flygtede over Gulvet, hun gemte sig bag de høje Stole 
— hun tryglede og bad, men alt forgæves! Zarens kolossale 

Skikkelse var ustandseligt over 
= … hende, hvor hun end vendte sig 
åa hen. Hans Hænder rev hendes 

E Kjole i Stykker, hans Arme holdt 
MNWøRS8s — hende fast, .hans hede Læber 
( søgte hendes af Rædsel blege 
VAN Mund, 

— Grev Pahlen vil ikke kom- 
me og forstyrre os — raabte 
Zar Poul triumferende — det er 
ham selv, der har arrangeret 
dette. her! 

Det var altsaa sandt! Hun var 
altsaa udleveret og prisgivet — 
solgt. 

For den ulykkelige Kvinde 
brast nu de sidste Kræfter, og 
ude af sig selv, lammet af sin 
egen Angst, faldt hun fuldstæn- 
dig sammen. 

Paa Zar Poul gjorde dette en 
uanet Virkning. 

Ud fra noget ufatteligt i hans Indre løftede sig med eet 
en Antydning af menneskelige- Følelser, og næsten skamfuld 
over sig selv begyndte han. at tale høfligt, ærbødigt og bønligt 
til den Kvinde, han for et Sekund siden havde villet skænde. 

Ogsaa paa GrevindeOstermann gjorde Zarens forandrede Op- 
træden et uventet Indtryk. Hun løftede sit Ansigt imod ham 
og sagde: 

— Deres Majestæt — vogt Dem for Pahlen — han er ikke 
til at stole paa! 

Hvad foregik der i hendes Sjæl i dette Øjeblik? Var det en 
Hævn over forsmaaet Kærlighed? Var det simpel Gengæld, 
fordi hendes Elsker havde udleveret hende til en anden Mand, 
lil denne Mand? Var det Kærlighed, der i et Nu slog over 

Storfyrsttronfølgeren i Fængslet. 

i Had — eller handlede hun i Nødværge? Troede hun at redde 
sig selv ved nu at udlevere sin Elsker? 

Gaadefulde Kvindehjerte, som ikke engang og maaske aller- 
mindst forstaar sig selv! 

Maaske handlede Grevinde Ostermann blot ud fra en øje” 
blikkelig Taknemmelighedsfølelse over for den Mand, som i 
pludselig tilsyneladende Godhed forstod hende og forbarmede 
sig over hende — eller maaske vidste hun overhovedet ikke, 
hvad hun gjorde. 

Zaren tabte fuldkommen Besindelsen, hvis han overhovedet 
nogensinde kunde siges at have været i Besiddelse af denne 
Egenskab. Hans Hænder greb om Grevinde Ostermann, som 
om han vilde kvæle hende. 

— Pahlen stræber Deres Majestæt efter Livet — raabte hun. 
Han er Hovedmanden i en Sammensværgelse imod Deres Maje- 
stæts Liv! 

Zar Pouls Hænder slap hende. Han jog som et vildt Dyr 
over Gulvet, Al hans Sjæls afmægtige Angst.slog sammen 
om ham. 

Men Grevinde Ostermann følte sig frelst. -Og hurtigt forlod 
hun Zarens Soveværelse uden at blive antastet. 

Grev Pahlen havde imedens ordnet alt fornødent. 


— Du er mig tro, ikke sandt, Stephan. 

Den sidste, han talte med, inden den farlige Gerning, var 
Stephan — Livgardisten, som Zaren hin Dag havde slaaet med 
Pisken. 

Stephan var en ægte russisk Bondeskikkelse. God, ærlig, 
stærk, modig — men i hans brændende Øjne levede et Noget, 
der tydeligt viste, at denne Mand var farlig, naar først hans 
Vrede var vakt — farlig til Døden! 

Grev Pahlen sad og saa” ind i disse flammende Øjne. 

— Du er mig tro, ikke sandt Stephan? 

— Til Døden! 

— Du vil gøre alt, hvad jeg siger? 

— Alt! 

Stephans Ansigt, der kunde være brutalt som en Morders 
og mildt som et Barns, lyste af en Beslutningens Kraft, som 
intet i Verden vilde kunne dæmpe. 

— Godt, Stephan! Om en Time gaar det løs! Er du saa 

lad? 
? Stephan drog Vejret dybt — som var det selve det russiske 
Folk, der aandede op i Forjættelsen om. Frihed og Fred. 

Men Grev Pahlen havde ikke regnet med, hvad der var ud- 
spillet i Zarens Soveværelse. Zarens Raseri var som et Uvejr. 
Uopholdeligt gav han Ordre til at undersøge Grev Pahlens Hus 
og til at fange ham selv! 

Øjeblikkeligt trængte Soldater ind i Pahlens Bolig. Men 
Pahlen selv var ikke til at finde. 

Zar Poul gik hvileløst rundt i sit Sovekammer -— en Mand 
i yderste Nød. Han græd, han jamrede, han raste — han var 
ikke et Menneske mere, blot et dirrende Bundt af Nerver, der 
var syge og smertende. 

Den Vagthavende melder: 

— Deres Majestæt! Grev Pahlen var flygtet før vor An- 
komst! 

Paa én foruden Zaren gjorde dette Budskab et rystende Ind- 
tryk. Det var Grevinde Ostermann, der var forblevet paa Slot- 
let for at afvente Begivenhedernes Gang. 

Hendes kolde, sorte Øjne syntes at lyse af en Hævnens Til- 
fredsstillelse — eller var det den forladte og forraadte Kvindes 
pinende Smerte. 

Hun havde paany vovet sig ind i Zarens Værelse. 

Endnu engang talte hun — hun vidste, at hun rettede det 
sidste dræbende Slag mod sin tidligere Elsker: 

— Deres Majestæt — Pahlens Flugt er det bedste Bevis paa, 
at jeg har talt Sandhed! 

Men Kvindehjertets vildt henrevne Følelser havde ikke reg- 


Begges Øjne vendte sig mod den Indtrædende. Det var Grev Pahlee. 


net med Mandstankens klare Overlegenhed. Grev Pahlen er 
ikke den Mand, som taber Hovedet i en farlig Situation. 

Mens Zarens rædde Øjne flakkede fra Ansigt til Ansigt — 
blev pludselig Stilheden i Værelset brudt af Trin udenfor. Grev 
Pahlen traadte pludselig over Tærskelen og gik lige hen til 
Zaren. 

— Hvem vover at paastaa, at jeg er flygtet? 

Grev Pahlens gennemborende Øjne ramte hver enkelt af 
de Tilstedeværende. 

Zar Poul blev som altid paavirket af Pahlens blotte Nær- 
værelse. 

Hjælpeløst strakte han sine skælvende Hænder frem imod 
den Mand, han betragtede som sin eneste Ven: 

— Pahlen — man har sagt mig, at du er med i et Komplot, 
som stræber mig efter Livet? 

Grev Pahlens slanke Legeme i den tæt tillukkede. Officers- 
kappe virkede som en spændt, dirrende Staalbue — rede til 
det sidste Slag. : 

— Ja, Deres Majestæt — det er sandt! 

Pahlen var bleg, men rolig og kold. Intet røber hans virke- 
lige Sindsstemning. 

Zar Poul kryber jamrende hen til ham for at gribe hans 
Hænder. 

— Jamen Pahlen — Pahlen .... 

Grev Pahlens Øjne naglede Zar Poul til Pletten: 

— Det var min Pligt at slutte mig til de Sammensvorne, for 
at jeg kunde slaa dem ned, naar det rette Øjeblik kom! 

Et Nu glimtede det i Zarens Blik .. er dette Løgn eller det 
Sandhed? — — Men overfor Pahlens bydende Skikkelse brød 
han sammen. Han greb hans Hænder og kyssede dem. 

— Ah, Pahlen — Pahlen — min eneste sande Ven! 

Befriet som fra selve Dødens Gab jog Zaren de Tilstedevæ- 
rende ud af Værelset. 

Kun en eneste vovede at tale til Pahlen — det var Grevinde 
Ostermann, som vendte sig, saa” paa ham og hviskede: 

— Løgner! 

Men Pahlen svarede intet. Nu er Begivenhederne over ham 
såa vidt og saa uafvendeligt, at der intet mere er at tænke over 
— nu maa Skæbnen fuldføre Resten. 

Endnu var der en Time til; inden Pahlen skulde fuldføre 
sin Plan. 

I denne Time oplevede Zaren endnu en Gang Dødsrædslen. 

Da han var bleven alene med Grev Pahlen, brød han fuld- 
stændigt sammen. De mange Aars evige Angst, de evindelige 
"søvnløse Nætters vaagne Mareridt, de forvirrede Dages bestan- 
dige Ophidselse slog ud i en vild og altopslugende Forfærdelse, 
overfor hvilken endog Grev Pahlen stod magtesløs. 

Zar Poul greb en Lysestage. Med den -tunge Kaabe slæ- 
bende efter sig sneg han sig langs Værelsets Vægge. Han gik 
som en forfulgt, der selv forfulgte natlige Skygger. Med Sta- 
gen højt hævet i sin Haand gled han forbi de legemstore Bille- 
der af Zartronens tidligere Herskere. 

— Se — se — og gysende søgte Zar Poul ligesom at læse 
i disse malede Ansigter. ; 

Grev Pahlen blev staaende paa Pletten .... en Statue — et 
Billede — saa livløs som de malede Zarer i .de tunge Guld- 
rammer. 

— Se — og Zar Pouls rystende Fingre pegede paa Hoved 
efter Hoved— se — alle er de blevet myrdede! 

Foran det sidste Billede sank Zaren sammen, brudt paa 
Legeme og Sjæl. Hans Blik var brustent, hans Lemmer døde 
og slappe. É k 

Fremdeles afventede Grev Pahlen, hvorledes denne vanvit- 
tige Scene vilde slutte. j 

Med ét begyndte Zarens Hænder famlende at søge- — til de 
fandt det forønskede: en stor Rytterpistol! Han strakte den 
bønfaldende hen mod Grev Pahlen: 

— Gør en Ende paa det nu — nu straks! 

Pahlen rørte sig ikke. 

— Hører du, Pahlen — du er min Ven — du skal gøre det, 
inden mine Fjender naar mig. 

Fremdeles ikke en Bevægelse i Pahlens Legeme — ikke en 
Sitren i hans Ansigt. 

Denne Ro paakaldte Zarens Opmærksomhed, og uvilkaarligt 
gav han sig til at se — se rigtigt paa Pahlens Ansigt — og 
da saa” han, hvad han aldrig havde set før: store Taarer gli- 
der ned over Pahlens furede Kinder! 

Zar Poul lod Rytterpistolen falde, og hans egen Stemme 
skjalv af Graad, da han hviskede: 

— Pahlen græder — Pahlen græder! 

Jamrende og dog i lykkeligt Haab krøb Zaren hen til Pahlen 
og klamrede sig ind til ham: 

— Pahlen — Pahlen — jeg behøver ikke at dø — vel? 

Grev Pahlens Hænder fattede om Kejserens Skikkelse og løf- 
tede ham op: 

— Deres Majestæts Liv er mig lige saa dyrebart som mit 
eget. Jeg garanterer med mit eget Liv for Deres Majestæts 
Sikkerhed! 

Nu endelig kunde Grev Pahlen faa bragt Zaren til Sengs. 
Der syntes at være faldet fuldstændig Ro over ham — og Pah- 
len forlod stille Værelset. 

Men udenfor traf han Grevinde Ostermann. 

— Du narrede mig, da du bragte mig herhen — sagde hun 
— nu bliver jeg her for at være sikker paa, at du ikke ogsaa 
narrer ham! 

Grev Pahlen havde intet at svare. Stum vendte han hende 
Ryggen og gik bort. 

Da Klokken slog eet, trængte de Sammensvorne ind i Zarens 
Soveværelse. . 

Zarens eneste Tanke var som altid Pahlen. Hans jammer- 
lige Skrig lød gennem Sale og Gange: 

— Pahlen, — Pahlen! 

Og straks efter stod Grev Pahlen ved Zarens Seng. 

" — Sire! -Jeg bønfalder Dem om at opgive Tronen! Under- 
skriv Deres Abdikation, og jeg lover Dem, at ingen skal gøre 
Dem Fortræd! 

Zaren stirrede paa ham med vanvittige Øjne. 

— Sire! Jeg beder Dem indtrængende om at underskrive — 
fortsatte Grev Pahlen. — Jeg er her udelukkende for at hjælpe 
"Dem — for at redde Deres Majestæts Liv! 

Men Zar Poul hørte ham ikke længere. Som et vildt Dyr 
sprang han op fra Sengen, rev en Paneldør op og stormede 
gennem Slottets Sale, til han naaede den store Tronsal. Mæg- 
tig, rædselsvækkende i sit Vanvid satte han sig paa Zarernes 
gamle Trone, og da de Sammensvorne kom ind, rejste han 
sig i hele sin rasende Vælde: , 

— Hvem tør vove at lægge Haand paa Herrens Salvede! 

Ingen vovede at røre en Haand. 

Men pludselig blev Kredsen brudt. Stephan trængte sig 
frem mellem de høje Herrer— og i et Spring naaede han 
Tronen, greb Zaren i sine kæm- 


pestærke Hænder, og begge rul- 
lede ned ad Tronens Trin. 

Alle de Tilstedeværende blev 
staaende urørlige. 

En Stund efter rejste Stephan 
sig atter — og gik bort. 

Da var Zar Poul død. 


I Galleriet udenfor mødtes 
Stephan og Pahlen. I Stephans 
Øjne læste Pahlen, hvad der 
var sket. Med bøjet Hoved gik 
han ind til den døde Zar og 
knælede ved Liget i Bøn og i 
oprigtig Sorg. 


Men Grev Pahlen vilde end- 
nu gøre et Regnskab op — Regn- 
skabet med sig selv. Det havde 
ikke været hans Mening, at 
Zar Poul skulde dræbes. Han H ø 
havde selv givet Zaren sit Ord lg Hedens Fe i rang 

paa med sit eget Liv at indestaa for Zarens- Sikkerhed — som 
Mand af Ære var der nu kun Døden tilbage! 

Ogsaa Stephan har givet sit Æresord til Grev Pahlen — 
at lystre ham i et og alt. 

En til vilde i denne Stund opsøge Grev Pahlen. Det var 
Grevinde Ostermann. Idet hun aabnede Døren til Pahlens 
Værelse, lød et Skud: Stephan havde holdt sit Ord til det 
sidste! 

Men ude paa Slotspladsen lød Folkets Jubel: 

— Leve Zar Alexander! 

Grevinde Ostermann standsede — og fra hendes Haand 
gled en Revolver ned foran hendes Fødder. 

Pahlen saa det og forstod det! 

— Det er gjort, min Ven — sagde han smilende. — Ja, jeg 
har været en daarlig Ven og en elendig Tilbeder — men jeg 
har bestræbt mig for at være en god Patriot! 

Medens Leveraabene for den unge Zar lød gennem Vinduer- 
ne, døde Grev Pahlen i Grevinde Ostermanns Arme. 


Udgivet med 
Eneret som Program-Roman for Danmark af Filmsforlaget, 
Amagertorv 14, København. 


G, 6. OLBEN & Ce. 
KJØBENHAVN, 


bskisralseshee n ne ren alen oa ER FE FYREDE DERE TEEN, 
Til 
det filmsinteresserede Publikum. 


IE 


Ållerede længe har vore. hjemlige Filmstekstbøger 
trængt til en Forbedring. De var ofte daarligt skrevne, 
kunstnerisk værdiløse, kedelige og dumme, og Udstyret 
var ikke 5 Øre værd. 

Nu er Forandringen sket, idet alle de førende Films- 
selskaber udsender rigtige Bøger som Programmer gennem 
Filmsforlaget, alle i Format. og Udstyr som nærværende 
Filmsroman, saaledes at de vil blive værdifulde for 
Samlere. Ikke alene i Størrelse men ogsaa i læseværdigt 
Indhold betegner de et Fremskridt i Sammenligning med 
de gammeldags, flade, tynde Programmer. De skrives af 
vore bedste Forfattere efter Filmens originale Manu- 
skript, de bringer .Filmens vigtigste Billeder, og hver 
Bog indledes med et Forord. af vedkommende Stjerne, 
som saaledes herigennem bringer en Hilsen til vort 
hjemlige Filmspublikum. 

Foran findes desuden hver Gang et kort Resumé af 
Handlingen med større Typer til at læse i Biograf- 
teatrenes Halvmørke, og. derefter følger selve Dramaet. 

Det er noget Nyt, at nu faar man en Bog til den 
billige Pris af 25 Øre som Program, Biografteatrene 
sælger derfor mere end fem Gange saa mange Program- 
mer som før, thi nu vil alle have Program... De sælges 
desuden å 35 Øre hos alle Bladhandlere og Boghandlere 
som Nyhed inden Premiéren. 

Vil De læse en 
Bog om en Elefant? 


Saa skal De læse ,,Chang", Det er 
selve den berømte Film som Roman 
med alle Filmens bedste Billeder. 
Lige udkommen. Glimrende Gave- 
bog. Trykt paa krideret Papir 

i stort Format. Et spændende 
Eventyr fra Virkeligheden, 

Alle, der. har 
set Filmen, 
bør eje 
Bogen. 


